Lietuvos Respublikos Vyriausybė

nutarimas

DĖL ĮGALIOJIMŲ SUTEIKIMO

2024 m. kovo 6 d. Nr. 165

Vilnius

Vadovaudamasi Lietuvos Respublikos valstybės tarnybos įstatymo 18 straipsnio 13 dalimi ir įgyvendindama Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo, patvirtinto Lietuvos Respublikos Vyriausybės 2024 m. sausio 3 d. nutarimu Nr. 6 „Dėl Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo patvirtinimo“, 49 punktą, Lietuvos Respublikos Vyriausybė nutaria:

1. Įgalioti Socialinės apsaugos ir darbo ministerijos kanclerį nagrinėti Vyriausybės įstaigų vadovų kreipimusis dėl tarnybinės veiklos vertinimo objektyvumo ir pagrįstumo bei atlikti tarnybinės veiklos vertinimo objektyvumo ir pagrįstumo įvertinimą.

2. Nustatyti, kad, jei šio nutarimo 1 punkte įgaliotas valstybės tarnautojas nėra paskirtas ar negali vykdyti pavestų pareigų dėl atostogų, ligos ar kitais teisės aktuose numatytais atvejais arba nusišalina Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo, patvirtinto Lietuvos Respublikos Vyriausybės 2024 m. sausio 3 d. nutarimu Nr. 6 „Dėl Valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo patvirtinimo“, 49 punkto pirmojoje pastraipoje nustatytu atveju, Vyriausybės įstaigų vadovų kreipimusis dėl tarnybinės veiklos vertinimo objektyvumo ir pagrįstumo nagrinėja bei tarnybinės veiklos vertinimo objektyvumo ir pagrįstumo įvertinimą atlieka Vidaus reikalų ministerijos kancleris.

Teisingumo ministrė,

pavaduojanti Ministrą Pirmininką Ewelina Dobrowolska

Vidaus reikalų ministrė	Agnė Bilotaitė